**Hanketeade nr 158 13.09.2022.a.**

 **Lehtede äravedu Järve ja Ahtme linnaosadest koos utiliseerimisega 2022.a**

Hankija nimi ja andmed: Kohtla-Järve Linnavalitsus, Keskallee 19, 30395, Kohtla-Järve.
Riigihanke finantseerimine tagatakse läbi Kohtla-Järve linna eelarve.

Hanke esemeks on Kohtla-Järve linna Järve ja Ahtme linnaosadest puulehtedega täidetud kottide kokku korjamine, ära vedamine ja nõuetekohane utiliseerimine.

Hanke raames tuleb kokku koguda ja ära vedada kõik linna territooriumile teede, tänavate ja haljasalade äärtesse paigaldatud puulehtedega täidetud kotid.

Samast kohast peab vajadusel kotte ära vedama ka mitu korda tööde teostamise perioodi jooksul, kui pärast esmast äravedu paigutatakse samale kohale veel puulehtedega täidetud kotte.

Tööde teostamise periood on **10.10-31.10.2022**.

Töödega võib alustada kohe peale lepingu sõlmimist.

Kotte tuleb mõlemast linnaosast ära vedada pidevalt kogu hanke perioodi jooksul.

Pakkumuses palume esitada tööde maksumus **1 tonni kohta** (sisaldab kottide kokku kogumist ja lehtede utiliseerimist ning muid kaasuvaid kulusid).

Hinna sisse peavad kuuluma kõik vajalikud masinad, seadmed, toimingud, tööjõud, sh kõik tööd ja tegevused, mis ei ole käesolevas hinnaküsimises otseselt kirjeldatud, kuid mis on tavapäraselt vajalikud eelpoolnimetatud tööde teostamiseks ja nõuetele vastavuse tagamiseks.

Pakkuja peab arvestama ca 85-95 tonni lehtede kokku kogumise, äraveo ja utiliseerimisega.

Tööde lõplik maksumus arvestatakse prügila väljastatud utiliseerimistõendil kajastatud tonnide korrutamisel pakkumises esitatud 1 tonni maksumusega. Utiliseerimistõendid lisatakse tööde üleandmise-vastuvõtmise akti juurde.

Pakkumuste hindamise kriteerium on **madalaim hind**.

**Kvalifitseerimise tingimustele vastavuse hindamiseks vajalikud andmed:**

1. Hankija ei sõlmi hankelepingut ja kõrvaldab hankemenetlusest pakkuja või taotleja, kellel  esineb riigihangete seaduse § 95 lg 1 nimetatud asjaolusid, mis välistaksid nendega hankelepingu sõlmimise, sh:

1.1 keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud kuritegelikus ühenduses osalemise, aususe kohustuse rikkumise või korruptiivse teo, kelmuse, terroriakti toimepaneku või muu terroristliku tegevusega seotud kuriteo või sellele kihutamise, kaasaaitamise või selle katse, rahapesualase süüteo või terrorismi rahastamise eest;

1.2. keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud riigis ilma seadusliku aluseta viibivale välismaalasele töötamise võimaldamise eest;

1.3. keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud laste tööjõu ebaseadusliku kasutamise või inimkaubandusega seotud teo eest;

1.4. kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt;

1.5. kes või kelle haldus-, juhtimis- või järelevalveorgani liige on rahvusvahelise sanktsiooni subjekt rahvusvahelise sanktsiooni seaduse tähenduses-

**Pakkuja kinnitab pakkumises, et tal ei esine riigihangete seaduse § 95 lg 1 nimetatud asjaolusid, mis välistaksid temaga hankelepingu sõlmimise.**

Pakkumus tuleb esitada elektrooniliselt Hankija e-postile riigihanked@kjlv.ee hiljemalt **19. septembril 2022. a kell 10.30.**

Pärast lepingu sõlmimist ei rahulda Hankija ühtegi pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h. rahalist nõuet. Küsimused ja vastused edastatakse huvitatud isikutele 3 tööpäeva jooksul.

Pakkumuse maksumus esitatakse eurodes.

Pakkumus peab olema jõus vähemalt 30 päeva pakkumuste esitamise tähtpäevast arvates.

**Pakkumuste avamine toimub 19. septembril 2022. a kell 11:00** aadressil Kohtla-Järve linn, Keskallee 19, ruum 102.

Pakkumuse tagatis ei ole nõutav. Alternatiivsete lahenduste esitamine ei ole lubatud.

Hankija jätab endale õiguse lükata esitatud pakkumused tagasi, kui kõikide pakkumuste maksumused ületavad hankelepingu eeldatava maksumuse või Hankija majanduslikud võimalused.